Tokyo börs

Tokyo börs (jaapani keeles 東京証券取引所 ehk Tōkyō Shōken Torihikijo) on Jaapani pealinnas Tokyos asuv väärtpaberibörs. Selle kohta kasutatakse lühendeid TSE ja TYO või Tosho (東証). Börs on Jaapani suurim väärtpaberibörs ja üks maailma suurimaid börseMarket capitalization of companies listed on the Tokyo Stock Exchange (TSE) in Japan from 2013 to 2022 . Statista. Vaadatud 15. novembril 2023..

 Ülevaade 
Tokyo börs tegutseb aktsiaseltsina (kabushiki gaisha), mille peakorter asub Tokyo olulisemas finantspiirkonnas Chūōs. Börsi põhiindeksid on Nikkei 225, TOPIX ja J30. Tokyo börsil kaubeldakse ka võlakirjade ja futuuridega.

Börs kuulub valdusettevõttele Jaapani börs (JPX) ja seda haldab täielikult Jaapani börsi omanduses olev tütarettevõte. Pärast seda, kui Jaapani konkurentsiamet oli kiitnud heaks Tokyo ja Osaka börsi ühinemise, sai Jaapani börs 1. jaanuaril 2013 tööd alustadaAbout JPX. Japan Exchange Group. Vaadatud 15. novembril 2023..

Tokyo börsi näol on tegu Jaapani börsi väärtpaberitele keskendunud tütarettevõttega. Samasse kontserni kuuluv Osaka börs tegeleb tuletisinstrumentide ja Tokyo kaubabörsil kaubeldakse vahetatavate kaupadega. Tokyo börsil kauplevad 88 väärtpaberiettevõtetList of Trading Participants. Japan Exchange Group. Vaadatud 15. novembril 2023. Börsil on 31. oktoobri 2023 seisuga noteeritud 3914 firmatNumber of Listed Companies/Shares. Japan Exhange Group. Vaadatud 15. novembril 2023..

 Ajalugu 
Tokyo börs asutati 15. mail 1878. Börs moodustati tollase rahandusministri Shigenobu Ōkuma ja kapitalistist advokaadi Eiichi Shibusawa juhtimisel. Kauplemine algas 1. juunil 1878.

1943. aastal ühendati börs üheteistkümne Jaapani suurema linna börsidega, misjärel tekkis ühine Jaapani börs. Ühine börs suleti 1. augustil 1945, mõned päevad enne Hiroshima pommitamist. Tokyo börs taasavati oma praegusel kujul 16. mail 1949 vastavalt uuele väärtpaberibörsi seadusele.

1950. aastal hakati arvutama Tokyo börsi ühte olulisemat indeksit Nikkei 225History of Japanese Market via Nikkei 225. Nikkei Indexes. Vaadatud 18. novembril 2023.. Börsi teine põhiindeks, TOPIX (Tokyo Stock Price Index), võeti kasutusele 1. juulil 1969. Nagu indeksit Nikkei 225 arvutab ajaleht Nihon Keizai Shimbun, nõnda arvutab indeksit J30 teine ajaleht – Mainichi ShimbunIde, Shingo. (2001). Considering the Free Float-Adjustment of the TOPIX — The Need for a New Index and Possible Effects of Implementation. NLI Research Institute..

1985. aasta maius avati 1931. aastal ehitatud börsihoone asemele uus börsisaal. Kauplemine suleti 30. aprillil 1999, et börs saaks üle minna elektroonilisele kauplemisele. 9. mail 2000 avati TSE Arrows, mis täidab börsisaali asemel sümboolset esindusrolli.

Aastatuhande alguses muutis Tokyo börs ettevõtlusvormi. Nimelt korraldas see end 2001. aastal end ümber kabushiki gaishaks (aktsiaselts). Enne seda kuulus börs selle osanikele.

Koostöös Londoni börsiga avas Tokyo börs 1. juunil 2009 kutselistele investoritele alternatiivturu Tokyo AIM (nüüdne Tokyo Pro Market). Selleks asutasid kaks börsi ühisettevõtte, mis kasutab Londoni börsi alternatiivturu lahendust. Hiljem ühines ühisettevõtte Tokyo börsiga.Overview. Japan Exchange Group. Vaadatud 18. novembril 2023.

1. jaanuaril 2013 asutati Jaapani börs, kellele kuuluvad nii Osaka kui ka Tokyo börs. Kontserni kuuluvad börsid avasid 1. novembril 2014 esinduse Hongkongis ja 1. mail 2015 Singapuris.

 Viited 

Kategooria:Börsid
Kategooria:Tokyo